CĒSU NOVADA PAŠVALDĪBA

Iepirkuma Publisko iepirkumu likuma 9. panta kārtībā

Nr. CN VAP 2023/09
“Aktīvas atpūtas un brīvā laika pavadīšanas infrastruktūras pilnveide pirmsskolas bērniem un vietējo iedzīvotāju veselīga dzīvesveida iespēju nodrošināšanai Taurenē”
VECPIEBALGA
1. Vispārīgā informācija

1.1. Iepirkuma identifikācijas Nr. CN VAP 2023/09
1.2. Pasūtītājs: 

	Pasūtītāja nosaukums:
	Cēsu novada Vecpiebalgas apvienības pārvalde

	Adrese:
	Alauksta iela 4, Vecpiebalga, Vecpiebalgas pag., Cēsu nov., LV-4122

	Reģistrācijas numurs:
	90000031048

	Jautājumos par iepirkumu
	Iepirkumu speciālists Guntis Davidovs, t. 26585532, e-pasts: guntis.davidovs@cesunovads.lv

	Tehniskajos jautājumos
	Dzērbenes vispārizglītojošās un mūzikas pamatskolas struktūrvienības Taurenē  direktors Andris Sakss, e-pasts: andris.sakss@cesunovads.lv 26415585, 26336356

	Pircēja profils
	Elektronisko iepirkumu sistēmā


    1.3. Visus ar Konkursa norisi saistītos jautājumus risina iepirkumu komisija (turpmāk -Komisija), kas izveidota un apstiprināta ar Cēsu novada Vecpiebalgas apvienības pārvaldes vadītāja p.i. 2023. gada 6. februāra rīkojumu Nr.1-1/2023/7
1.4. Iepirkuma procedūras dokumentu pieejamība
Iepirkuma “Aktīvas atpūtas un brīvā laika pavadīšanas infrastruktūras pilnveide pirmsskolas bērniem un vietējo iedzīvotāju veselīga dzīvesveida iespēju nodrošināšanai Taurenē” ID CN VAP 2023/09” nolikums, kā arī iepirkuma komisijas sniegtās atbildes uz ieinteresēto Piegādātāju uzdotajiem jautājumiem elektroniskā formā pieejamas iepirkuma Pasūtītāja profilā Valsts elektroniskās informācijas sistēmā www.eis.gov.lv/EKEIS/Supplier/Organizer/16556 .
1.4.1. Tiek uzskatīts, ka visi ieinteresētie Piegādātāji papildus informāciju ir saņēmuši brīdī, kad tā publicēta Pasūtītāja profilā.
1.4.2. Ieinteresētais piegādātājs EIS e-konkursu apakšsistēmā šī iepirkuma sadaļā var reģistrēties kā iepirkuma nolikuma saņēmējs, ja tas ir reģistrēts EIS kā Piegādātājs.

1.4.3. Ja piegādātājs pieprasa izsniegt iepirkuma procedūras dokumentus drukātā veidā, pasūtītājs tos izsniedz 3 (triju) darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa.
1.5 Iepirkuma vērtēšanas kritērijs – saimnieciski visizdevīgākais piedāvājums, kuru nosaka ņemot vērā zemāko cenu.
1.6. Informācijas aprite un tās pieprasīšanas kārtība
1.6.1. Informācijas apmaiņa starp Pasūtītāju/ Iepirkuma komisiju un Piegādātājiem vai Pretendentiem notiek rakstveidā - iesniedzot personīgi otras puses faktiskajā atrašanās vietā vai pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu.

1.6.2. Papildu informāciju ieinteresētais piegādātājs var pieprasīt latviešu valodā, iesniedzot jautājumu EIS vietnē vai nosūtot pieprasījumu pa pastu, faksu vai e-pastu, izmantojot drošu elektronisko parakstu vai pievienojot elektroniskajam pastam skenētu dokumentu, pieprasījumā ietverot arī iepirkuma procedūras nosaukumu un identifikācijas numuru. 

1.6.3. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja pircēja profilā EIS www.eis.gov.lv e-konkursu apakšsistēmā šī iepirkuma sadaļā. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja. 

1.6.4. Ja pretendents ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Komisija to sniedz Publisko iepirkumu likuma 9.pantā noteiktajā kārtībā. Papildu informācija tiks nosūtīta piegādātājam, kas uzdevis jautājumu, kā arī vienlaikus ievietota Pasūtītāja pircējā profilā EIS www.eis.gov.lv e-konkursu apakšsistēmā šī iepirkuma sadaļā, norādot arī uzdoto jautājumu.
1.7. Piedāvājuma iesniegšanas vieta, datums, laiks un kārtība
1.7.1. Piedāvājumi jāiesniedz Elektronisko iepirkumu sistēmas (EIS) e-konkursu apakšsistēmā, bet ne vēlāk kā līdz 15.12.2023
1.7.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām - Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.

1.7.3. Katrs Pretendents drīkst iesniegt tikai vienu piedāvājumu ar vienu piedāvājuma variantu.
1.7.4. Izpildes vieta: Ziemeļu ielā 13, Vecpiebalgā, Vecpiebagas pagastā, Cēsu novadā

1.7.5. Līgums tiek finansēts piesaistot BDR Cēsu rajona lauku partnerības  “vietējās teritorijas un objektu sakārtošana pakalpojumu pieejamībai, kvalitātei un sasniedzamībai” finansējumu.

1.8. Piedāvājuma atvēršanas vieta, datums, laiks un kārtība
1.8.1. Piedāvājumu atvēršana sākas 15.12.2023 plkst 9.00; EIS e-konkursu apakšsistēmā. Pēc noteiktā termiņa vai ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām un tiks atgriezti iesniedzējiem. 
1.8.2. Piedāvājumu atvēršana notiek, izmantojot tīmekļvietnē www.eis.gov.lv pieejamos rīkus piedāvājumu elektroniskai saņemšanai

1.8.3. Piedāvājumu atvēršanas sanāksme ir atklāta un tajā var piedalīties visas ieinteresētās personas. Iesniegto piedāvājumu atvēršanas procesam Pretendents var sekot līdzi arī tiešsaistes režīmā EIS e-konkursu apakšsistēmā.

1.8.4. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

1.9. Nolikuma grozījumi - Iepirkuma nolikuma grozījumu veikšana iepirkumiem, kas tiek organizēti Publisko iepirkumu likuma 9. panta kārtībā, nav paredzēta.
2. Vispārīga Informācija par iepirkuma priekšmetu

2.1. Iepirkuma priekšmets un apjoms – “Aktīvas atpūtas un brīvā laika pavadīšanas infrastruktūras pilnveide pirmsskolas bērniem un vietējo iedzīvotāju veselīga dzīvesveida iespēju nodrošināšanai Taurenē” , ID Nr. CN VAP 2023/09, saskaņā ar Iepirkuma Tehnisko dokumentāciju.
2.2. Iepirkuma priekšmets sastāv no vienas daļas: Aktīvas atpūtas un brīvā laika pavadīšanas infrastruktūras pilnveide pirmsskolas bērniem un vietējo iedzīvotāju veselīga dzīvesveida iespēju nodrošināšanai Taurenē 
2.3. Paredzamais līguma termiņš: Pieci mēneši no līguma noslēgšanas dienas.
2.4. Pamata iepirkuma priekšmeta CPV kods: 44200000-2 Konstrukciju izstrādājumi
3. Piedāvājuma noformēšana
3.1. Piedāvājums jāiesniedz elektroniski EIS e-konkursu apakšsistēmā, ievērojot šādas izvēles iespējas: 
3.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā ievietotās formas; 
3.1.2. Elektroniski aizpildāmos dokumentus, sagatavojot ārpus EIS e-konkursu  apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem). 
3.2. Sagatavojot piedāvājumu, pretendents ievēro, ka: 
3.2.1. Pieteikuma veidlapa un tehniskais piedāvājums jāaizpilda tikai elektroniski, atsevišķā elektroniskā dokumentā ar Microsoft Office rīkiem lasāmā formātā; 
3.2.2. Pretendents iesniedz parakstītu piedāvājumu. Citus dokumentus pretendents pēc saviem ieskatiem ir tiesīgs iesniegt elektroniskā formā gan parakstot ar Elektronisko iepirkumu sistēmas piedāvāto elektronisko parakstu, gan parakstot ar  drošu elektronisko parakstu. Ja piedāvājumu iesniedz personu grupa vai personālsabiedrība, pieteikumu paraksta persona, kurai ir tiesības pārstāvēt uzņēmumu, klāt pievienojot pilnvarojuma dokumentu.  
3.2.3. Piedāvājums jāiesniedz latviešu valodā. Svešvalodā sagatavotiem piedāvājuma dokumentiem jāpievieno normatīvajos aktos noteiktā kārtībā apliecināts tulkojums latviešu valodā. Ārvalstu institūciju izdotie apliecinājumu dokumenti drīkst būt svešvalodā ar pievienotu tulkojumu latviešu valodā; 
3.2.4. Ja pretendents iesniedzis kāda dokumenta kopiju, to apliecina  normatīvajos aktos noteiktā kārtībā. 
3.3. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.  
3.4. Iesniedzot piedāvājumu, pretendents apliecina, ka ir iepazinies un piekrīt Nolikuma un tā pielikumu, tajā skaitā iepirkuma līguma projekta nosacījumiem, kā arī ir iepazinies ar visiem spēkā esošajiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām, vai ar to saistītajām darbībām. 
3.5. Katrs pretendents drīkst iesniegt tikai vienu piedāvājumu.  
3.6. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs un komisija neuzņemas nekādas saistības par šīm izmaksām, neatkarīgi no rezultāta. 
4. Piedāvājumu iesniegšanas vieta, datums, laiks un kārtība  

(visas pretendentam izvirzītās kvalifikācijas prasības (tostarp iesniedzamie dokumenti) ir pieejamas EIS e-konkursu apakšsistēmā šī konkursa sadaļā)

4.1. Vispārīgi nosacījumi:

4.1.1. Jāpievieno informācija par pretendenta piesaistītajiem apakšuzņēmējiem, kuru sniedzamo pakalpojumu vērtība ir vismaz 10 000 euro un šādu apakšuzņēmēju apakšuzņēmējiem, kā arī apakšuzņēmējiem pakalpojumu saraksts atbilstoši 2.pielikuma formai (ja attiecināms).

4.1.2. Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. 

4.1.3. Pretendents pierāda Komisijai, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē (piemēram, Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā  norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi).

4.1.3. Ja par iepirkuma uzvarētāju tiek atzīta personu apvienība, tās pienākums ir līdz līguma parakstīšanai, bet ne vēlāk kā 10 (desmit) darba dienu laikā pēc lēmuma par līguma slēgšanas tiesību pieņemšanas, izveidot pilnsabiedrību (reģistrējot to normatīvajos aktos noteiktajā kārtībā Latvijas Republikas Komercreģistrā (Uzņēmumu reģistrā) vai ekvivalentā iestādē ārvalstīs) vai slēgt sabiedrības līgumu, vienojoties par apvienības dalībnieku atbildības sadalījumu.
5. Piedāvājuma vērtēšana
5.1. Komisija atlasa pretendentus saskaņā ar Nolikumā izvirzītajām atlases prasībām, pārbauda piedāvājumu atbilstību pārējām Nolikumā noteiktajām prasībām un izvēlas piedāvājumu saskaņā ar piedāvājumu izvēles kritēriju – saimnieciski visizdevīgāko piedāvājumu, kuru nosaka ņemot vērā zemāko cenu.
5.2. Piedāvājumi tiek izvērtēti un lēmumi pieņemti Komisijas slēgtās sēdēs.

6. Iepirkuma komisijas tiesības un pienākumi
6.1. Komisijas tiesības:

6.1.1. Pieprasīt papildu informāciju no Pretendentiem, kas piedalās iepirkumā;

6.1.2. Lemt par iepirkuma izbeigšanu vai pārtraukšanu;

6.1.3. Izvērtējot pārkāpuma būtiskumu, noraidīt piedāvājumus, ja pretendents vai tā piedāvājums neatbilst šajā nolikumā izvirzītām prasībām; 

6.1.4. Noraidīt piedāvājumus, ja tiek konstatēts, ka piedāvājumā uzrādītās izmaksas ir nepamatoti lētas;

6.1.5. Izvērtējot pārkāpuma būtiskumu, noraidīt piedāvājumus, ja tiek konstatēts, ka Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju; 
6.1.6. Neizvēlēties nevienu no piedāvājumiem, ja tie pārsniedz šim nolūkam paredzēto finanšu līdzekļu apmēru;
6.2. Komisijas pienākumi:

6.2.1. Izvērtēt piedāvājumus atbilstoši Nolikumā noteiktai kārtībai;

6.2.2.Pārbaudīt Pretendentu, kuram būtu piešķiramas līguma slēgšanas tiesības, atbilstoši noteiktajām prasībām un kritērijiem, saskaņā ar PIL 9. panta astotā daļā noteiktajiem izslēgšanas nosacījumiem, ievērojot PIL 9. panta devītajā daļā noteikto kārtību, izmantojot Ministru kabineta noteikto informācijas sistēmu, Ministru kabineta noteiktajā kārtībā.

6.2.3. Attiecībā uz ārvalstīs reģistrētu vai pastāvīgi dzīvojošu pretendentu, Komisija pieprasīs, lai tas iesniedz attiecīgās ārvalsts kompetentās institūcijas izziņu saskaņā ar PIL 9.panta devītajā daļā noteikto kārtību.
6.2.4. Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā Starptautisko un Latvijas Republikas nacionālo sankciju likuma  11.1 pantā minēto apstākļu dēļ, Komisija rīkojas atbilstoši Starptautisko un Latvijas Republikas nacionālo sankciju likuma 11.1 pantam. Ja attiecībā uz minēto pretendentu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tas ir izslēdzams no dalības iepirkumā.
6.2.5. Rakstiski informēt iepirkuma Pretendentus par finanšu piedāvājumos vērtēšanas gaitā konstatētām aritmētiskām kļūdām;

6.2.6.  3 (trīs) darba dienu laikā pēc lēmuma pieņemšanas rakstiski informēt visus iepirkuma Pretendentus par iepirkuma rezultātiem;

6.2.7. Pēc līguma noslēgšanas nosūtīt paziņojumu par noslēgto līgumu Iepirkumu uzraudzības  birojam. 

6.2.8. Piedāvājuma sagatavošanas laikā rakstiski sniegt papildus informāciju Pretendentam, kurš pieprasījum iesniedzis Nolikumā noteiktajā kārtībā un publicēt šo informāciju Pasūtītāja profilā Nolikumā noteiktajā termiņā. 

7. Pretendenta tiesības un pienākumi
7.1. Pretendenta pienākumi:

7.1.1. Iesniedzot piedāvājumu, ievērot visas Publisko iepirkumu likumā un Nolikumā izvirzītās prasības;

7.1.2. 3 (trīs) darba dienu laikā, termiņu skaitot no Pasūtītāja rakstiska pieprasījuma saņemšanas brīža, rakstiski sniegt atbildi uz Komisijas iesniegtajiem jautājumiem par Pretendenta iesniegto piedāvājumu.

7.2. Pretendenta tiesības:

7.2.1. Piedāvājuma sagatavošanas laikā Pretendentam ir tiesības rakstveidā vērsties pie Pasūtītāja neskaidro jautājumu precizēšanai. Pieprasījums jāiesniedz savlaicīgi un kārtībā, kāda noteikta Nolikumā;

7.2.2. Līdz iepirkuma piedāvājumu iesniegšanas termiņa beigām Pretendents ir tiesīgs atsaukt vai mainīt savu piedāvājumu. Atsaukumam ir neatgriezenisks bezierunu raksturs, un tas izbeidz Pretendenta turpmāko līdzdalību iepirkumā. Piedāvājums atsaucams vai maināms, pamatojoties uz rakstveida iesniegumu, kas saņemts līdz pieteikumu iesniegšanas termiņa beigām un apstiprināts ar pretendenta vadītāja vai pilnvarotas personas parakstu.
7.2.3. Ja Pretendents uzskata, ka ir aizskartas tā tiesības vai ir iespējams šo tiesību aizskārums, ir tiesīgs pārsūdzēt pieņemto lēmumu Administratīvajā rajona tiesā Administratīvā procesa likumā noteiktajā kārtībā mēneša laikā no lēmuma saņemšanas dienas. Administratīvās rajona tiesas nolēmumu var pārsūdzēt kasācijas kārtībā Augstākās tiesas Administratīvo lietu departamentā. Lēmuma pārsūdzēšana neaptur tā darbību.

8. Iepirkuma līgums

8.1. Pasūtītājs ar uzvarējušo Pretendentu, pamatojoties uz tā iesniegto piedāvājumu un saskaņā ar Nolikumu un Publisko iepirkumu likumu, slēgs iepirkuma līgumu, atbilstoši pielikumā pievienotajam Iepirkuma līguma projektam.
9. Pielikumi*
9.1. Pielikums Nr.1 – Pieteikuma forma; 

9.2. Pielikums Nr.2 – Informācija par pretendenta apakšuzņēmējiem un/vai personu apvienības dalībniekiem; 

9.3. Pielikums Nr.3 – Finanšu piedāvājums;
9.4. Pielikums Nr.4 – Tehniskais piedāvājums
9.5. Pielikums Nr.5 – Tehniskā specifikācija;
9.6. Pielikums Nr.6. – Līguma projekts.
* pielikumi pieejami iepirkuma pasūtītāja profilā pie attiecīgās iepirkuma publikācijas.

 * Formām ir noformējuma ieteikuma raksturs.
� Informāciju par to, kā ieinteresētais piegādātājs var reģistrēties par Nolikuma saņēmēju sk. �HYPERLINK "https://www.eis.gov.lv/EIS/Publications/PublicationView.aspx?PublicationId=883"�https://www.eis.gov.lv/EIS/Publications/PublicationView.aspx?PublicationId=883�.

